CELEX: 62017CN0305
Language: bg
Date: 2017-05-26 00:00:00
Title: Дело C-305/17: Преюдициално запитване от Okresný súd Bratislava (Словакия), постъпило на 26 май 2017 г. — FENS spol. s r.o./Словашка република — Úrad pre reguláciu sieťovych odvetví

14.8.2017   
            
            
               BG
            
            
               Официален вестник на Европейския съюз
            
            
               C 269/7
            
         Преюдициално запитване от Okresný súd Bratislava (Словакия), постъпило на 26 май 2017 г. — FENS spol. s r.o./Словашка република — Úrad pre reguláciu sieťovych odvetví
   (Дело C-305/17)
   (2017/C 269/10)
   Език на производството: словашки
   
      Запитваща юрисдикция
   
   Okresný súd Bratislava
   
      Страни в главното производство
   
   
      Жалбоподател: FENS spol. s r.o.
   
      Ответник: Словашка република — Úrad pre reguláciu sieťovych odvetví
   
      Преюдициални въпроси
   
   
               1)
            
            
               Трябва ли член 30 ДФЕС да се тълкува в смисъл, че не допуска национална разпоредба като член 12, алинея 9 от Nariadenie vlády Slovenskej republiky č. 317/2007 Z. z., ktorým sa ustanovujú pravidlá pre fungovanie trhu s elektrinou (Постановление № 317/2007 на правителството на Словашката република за приемане на правила за функционирането на пазара на електроенергия) [наричано по-нататък „Постановлението“], която въвежда конкретно парично задължение за износа на електроенергия от територията на Словашката република, без разграничение дали износът на електроенергия от словашка територия се извършва към държави — членки на Европейския съюз, или към трети страни, в хипотезата, при която производителят на електроенергия не е доказал, че изнесената електроенергия е била внесена на територията на Словашката република, т.е. парично задължение, прилагано изключително за електроенергията, произведена на територията на Словашката република и изнесена от тази територия?
            
         
               2)
            
            
               Представлява ли такса с равностоен на мито ефект по смисъла на член 28, параграф 1 ДФЕС и парично задължение като въведеното с разпоредбата на член 12, алинея 9 от [Постановлението], т.е. задължение, прилагано изключително за електроенергията, произведена в Словашката република и същевременно изнесена от територията на Словашка република, без разграничение между износ към трети страни и износ към държави — членки на Европейския съюз?
            
         
               3)
            
            
               Съвместима ли е национална разпоредба като тази на член 12, алинея 9 от [Постановлението] с принципа на свободното движение на стоки, закрепен в член 28 ДФЕС?